text: सदाशिव अमरापुरकर को गुणवान और बहुमुखी प्रतिभा से संपन्न अभिनेता बताते हुए अमिताभ बच्चन, महेश भट्ट और अनुपम खेर समेत बॉलीवुड की चर्चित हस्तियों ने उनके निधन पर शोक जाहिर किया है। कोलकाता में अपनी आगामी फिल्म पीकू की शूटिंग कर रहे बच्चन ने कहा है कि सदाशिव उनके दिल के करीब थे। बच्चन ने ट्विटर पर लिखा, कोलकाता में सदाशिव अमरापुरकर के निधन के दुखद समाचार के साथ सुबह की शुरुआत हुई। वे एक सहकलाकार और प्रतिभासंपन्न थे। उनके लिए प्रार्थनाएं। जब कोई साथी कलाकार अचानक गुजर जाता है तो एक खालीपन पैदा हो जाता है।